open-index/open-wikipedia-markdown huggingface dataset:
.aq

**.aq** er Antarktis' nasjonale toppnivådomene (ccTLD) for Internett. 

Domenet er forbeholdt organisasjoner som driver arbeid i Antarktis, eller som arbeider til fordel for Antarktis og Sørishavsregionen.  Det administreres av Peter Mott fra Mott and Associates i Auckland, New Zealand.

## Registrering
For å kunne registrere et domenenavn på .aq-domenet må registranten være fysisk til stede i Antarktis, eller være en organisasjon underlagt regjeringen til en av signaturstatene til Antarktistraktaten.

Registrering gjøres direkte på andre nivå.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .aq whois informasjon
Mostadmark

**Mostadmarka** er en bygd i Malvik kommune i Trøndelag. Bygda ligger ved Foldsjøen. Fylkesvei 6712 forbinder Mostadmark med Hommelvik i nord og Selbu i sør.

## Historie
Lite er kjent om den tidligste bosettingen i Mostadmark, bortsett fra et gravfunn fra yngre jernalder og beretninger om gravhauger. Gårdsnavn som Mostad, Venn, Viken, Rolstad og Snustad antas å gå tilbake til forhistorisk tid.

Mostadmark ser ut til å ha ligget øde fra svartedauden midt på 1300-tallet og til bygda ble ryddet på nytt på 1500- og 1600-tallet. Mostad finnes ikke lenger som selvstendig gård. Den ble enten liggende øde eller ryddet under et annet navn.

Det gamle kirkestedet i Mostadmark lå, ifølge lokal tradisjon, på Vollen. Kapellet og offerkilden i nærheten var knyttet til Sankta Maria Magdalena. Kapellet ble sannsynligvis vedlikeholdt ved gaver i høymiddelalderen. Tradisjonen forteller at Mariakilden mistet sin helbredende kraft da en katt ble druknet i den. Kirkestedet og Mariakilden ligger langs Romboleden, en av pilegrimsledene til Nidaros.

Mostadmark kapell på Sneisen ble innviet i 1986.


Fil:Vollan kirkested fra LH.jpg|Kirkstedet på Vollen 
Fil:Mariakilden i Mostadmarka.jpg|Mariakilden 


Historisk har skogbruk og sagbruksdrift vært det viktigste utkommet for folk i bygda. Det var kort vei til Hommelvik som utskipningshavn. Meraker Brug eier fremdeles store skogstrekninger i Mostadmark.

Mostadmark Jernverk var i drift i tre perioder mellom 1653 og 1880. De viktigste jernmalmforekomstene fantes i Vennafjellet.

## Samfunn
De største boligfeltene i bygda ligger på Sneishaugan og på Karlstad. Mostadmark tilhører Hommelvik skolekrets, men det har tidligere vært grenseskoler på Sneisen og Bakken.

Langnesset i Foldsjøen er et populært badested. Et annet populært utfartssted er Fjellstuggu ved foten av Jervfjellet, som drives av Mostadmark Idrettslag. Det er fotballbane på Sneishaugan og skytebane i Vennagrenda.

På Sneisen ligger også Mostadmark samfunnshus, som stod ferdig i 1958.

Jøssåsen Landsby ble opprettet som et bo- og arbeidsfellesskap for psykisk utviklingshemmede rundt 1980.

## Referanser
Ordnance QF 77-mm

**«Ordnance QF 77-mm»** var en britisk stridsvognkanon spesielt utviklet for stridsvognen Comet, og var en forkortet versjon av Ordnance QF 17-pdr. Den hadde derfor også noe lavere utgangshastighet enn 17 punderen.

## Spesifikasjoner Ordnance QF 77-mm
* Kaliber: 76,2&nbsp;mm
* Lengde: 3454&nbsp;mm
* Skuddhastighet: 10 per min.
* Utgangshastighet: 792&nbsp;m/s ( APCBC/T ), 1120&nbsp;m/s ( APDS/T )
* Rekkevidde: 6402 m
* Ammunisjonstyper:
** APCBC/T
** APDS/T
** HE/T

## Kampkjøretøyer med Ordnance QF 77-mm som hovedbestykning

* Comet I stridsvogn
Ordnance QF 3.7-in CS mortar

**Ordnance QF 3.7-in CS mortar** var en britisk haubitser til bruk i versjoner av stridsvogner beregnet til nærstøtte ( **CS** er forkortelse for Close Support ). Den ble tatt i bruk i 1930, og så bare begrenset bruk under den andre verdenskrig.

## Spesifikasjoner Ordnance QF 3.7-in CS mortar
* Kaliber: 94&nbsp;mm
* Lengde: 1&nbsp;498&nbsp;mm
* Skuddhastighet: 18 per min.
* Utgangshastighet: 189&nbsp;m/s ( HE/T )
* Rekkevidde: 1&nbsp;829 m
* Ammunisjonstyper:
** HE/T
** Smoke

## Kampkjøretøyer med Ordnance QF 3.7-in CS mortar som hovedbestykning
* Medium Tank Mk IIA CS stridsvogn
* Cruiser Tank Mk I CS stridsvogn
* Cruiser Tank Mk IIA CS stridsvogn
* Cruiser Tank Mk IV CS stridsvogn
René Dif

**René Dif** (født 1967) er en dansk sanger og skuespiller som ble kjent gjennom popgruppa Aqua.

René Dif har algerisk far og dansk mor. 

## Tiden før Aqua
Etter niende klasse tok Dif hyre som sjømann. Mens han var på Barbados hørte han en lokal DJ i radioen og besluttet å bli en DJ. Han reiste deretter til Norge for å forfølge sin drøm. Her møtte han musikeren DJ Aligator, noe som resulterte i at de lagde et album *Groove Your Soul* og en single *I Believe*. Det ble imidlertid ikke den suksess de hadde håpet, men prosjektet viste at René hadde talent for å synge, så de gikk hver for seg.

## Tiden med Aqua
René møtte Lene Nystrøm på et cruise-ship i 1994 og fikk også brakt Søren Rasted og Claus Norreen til det som etterhvert ble gruppen Aqua. I 1997 oppnådde gruppen stor popularitet med albumet *Aquarium*, men populariteten ble forholdsvis kort da de i 2000 lanserte det neste album *Aquarius*, som solgte langt mindre enn den forrige. I 2001 begynte problemene å tårne seg opp for medlemmene. Det var særlig Dif og Lene som hadde problemer. De var på den tiden kjærester og etterhvert brøt Lene både med Dif og gruppa og giftet seg i all hemmelighet med bandmedlemmet Søren Rasted.

## Tiden etter Aqua
Etter oppløsningen i 2001 utgav Dif tre solo singler, "Let It All Out (Push It)", "The Uhh Uhh Song" og "Uhh La La La". I 2004 begynte han på en karriere som skuespiller, først i filmen *Den gode strømer* så i *Inkasso* (begge i 2004) og *Pistoleros* (2006).

I 2003 lanserte han selvbiografien *Popdreng.*

## Referanser


## Eksterne lenker
* 
* 
* 
* Aqua's Official Fanpage
* René Dif's Official Website
Castlereagh (distrikt)

**Castlereagh** (uttales IPA: /ˈkɑːsəlreɪ/ ) er et administrativt distrikt i Nord-Irland. Det består for det meste av de østlige forstedene til Belfast i Castlereagh-fjellene. 

## Steder i distriktet

*Carryduff
*Castlereagh
*Dundonald
Craigavon (distrikt)

**Craigavon** er et administrativt distrikt i Nord-Irland. Det har navn etter administrasjonssenteret Craigavon, som er en *[[new town]]* ved bredden av Lough Neagh. 

## Steder i distriktet

* Craigavon
* Donaghcloney
* Lurgan
* Portadown
* Waringstown
Preses

**Preses** (latin: *praeses*, «den som sitter foran», det vil si i ledelsen) er tittel for den valgte leder, og har både betydning i oldtiden og i moderne tid.

I Romerriket begynte *praeses* å bli benyttet som en generell beskrivelse for guvernører i provinsene, ofte via parafraser, slik som *qui praeest* («han som presiderer»), og var i bruk allerede i tidlig principatet, men kom i generell bruk under det nerva-antoninske dynasti.

I Norge i vitenskapelige selskap og akademi, se Det Kongelige Norske Videnskabers Selskab og Det Norske Videnskaps-Akademi. Tittelen ble i Norge 1932–2011 også benyttet om den internt valgte formann i bispekollegiet i Den norske kirke – Preses i Bispemøtet. Fra 2. oktober 2011 benyttes tittelen om den fast utnevnte ledende biskop i Den norske kirke, et embete som har mye til felles med det som i Svenska kyrkan og Evangelisk-lutherska kyrkan i Finland betegnes som erkebiskop.

## Referanser
Hans Kristian Bakke

**Hans Kristian Bakke** (født 1961) er en norsk lege og spesialist i allmennmedisin. Han var president i Den norske lægeforening fra 2001 til 2005. Han har siden 2001 jobbet som daglig leder og privatpraktiserende allmennlege i Fyllingsdalen i Bergen. 

Bakke studerte ved Universitetet i Bergen hvor han ble cand.med. i 1987, dr.med. i 1989 og spesialist i allmennmedisin i 1995.

Han har hatt flere verv, blant annet styreleder av Den norske legeforening, hovedtillitsvalgt Bergen kommune 1993–1994, nestleder Alment praktiserende lægers forening 1994–1995, leder 1996–2001 og nestleder i Akademikerne. 

## Referanser
Ildfluens grav

***Ildfluens grav*** (japansk: *火垂るの墓 Hotaru no Haka*, engelsk: *Grave of the Fireflies*) er en japansk anime (tegnefilm) fra 1988 skrevet og regissert av Isao Takahata for Studio Ghibli. Den er basert på en delvis selvbiografisk roman med samme tittel som filmen. Boka er skrevet av Akiyuki Nosaka. Boka skal være ment som beklagelse til forfatterens søster.

*Ildfluens grav* fikk god omtale hos filmkritikere. Roger Ebert i avisen *[[Chicago Sun-Times]]* betraktet den som en av beste og mest kraftfull krigsfilmer som noensinne er laget. I 2000 inkluderte han filmen i sin liste over «Store filmer». Filmen er vanligvis beskrevet som en antikrigsfilm, men den tolkningen har blitt utfordret av regissøren og en del kritikere.

## Handling

Historien foregår på slutten av den andre verdenskrig. To søsken, Seita og Setsuko, mister moren sin i ildbombingene i Kobe, mens deres far dør i tjeneste i den japanske marinen. Søsknene tvinges til å prøve å overleve i en verden av sult og hvor andre ser ned på dem med likegyldighet.

## Referanser


## Eksterne lenker
* 
*
The Transplants

**Transplants** er et amerikansk punk rock- / rapcoreband. De ble stiftet i 1999 da Tim Armstrong fra Rancid spilte noen melodier han hadde laget. Han spilte for Rob Aston og spurte om han kunne lage tekster til melodiene. Armstrong spilte alle instrumentene selv, men da bandet ble større, inviterte han sine venner Matt Freeman, Lars Frederiksen og Craig Fairbaugh fra Rancid og Vic Ruggiero fra The Slackers. For å gjøre bandet helt trengte de en trommis og Travis Barker fra blink 182 ble med i 2002. Transplants blir ofte sett på som er supergruppe.

## Album
*Transplants (2002)
*Haunted Cities (2005)
*Haunted Cities: Screwed and Chopped (2005)

## Eksterne lenker
* 
* 
*  Transplants MySpace
B-72

**B-72** (Bordtennisklubben av 1972) er en bordtennisklubb i Lørenskog kommune som holder til i B-72-hallen. 

Klubben ble opprettet i 1972 og har rundt 250 medlemmer. Klubbens spillere har tatt 333 offisielle NM-gull per 15. mai 2023.

Bordtenniskameratene spiller for klubben.

## Referanser


## Eksterne lenker
*
Sita

**Sita** (hindi सीता [sītā], , betydning «plogfuren»; også stavet *Seeta* eller *Seetha*) er den hinduiske personifiseringen av den perfekte hustru, og den sentrale kvinnelige figur i eposet Ramayana. I dette eposet er hun framstilt som den trofaste og selvoppofrende hustruen til Rama, tronarving i byen Ayodha og avatar for Vishnu. Hun er selv avatar for Lakshmi, gudinne for rikdom og hustru av Vishnu. Hun er æret som setter standard for kvinnelige og ekteskapelige dyder for alle hinduistiske kvinner, og kjent for sin hengivenhet, selvoppofrelse, mot og renhet.

Sita er beskrevet som datter av jordgudinnen Bhūmi og den adopterte datteren av kong Janaka av Mithila og dronning Sunayna. I sin ungdom giftet hun seg med Rama, prins av Ayodhya. Kort tid etter ekteskapet ble hun tvunget til å dra i forvisning sammen med sin ektefelle og sin svoger Lakshmana. Mens de var landsforvist, bosatte de seg i skogen Dandaka. Her ble hun bortført av Ravana, den demonske rakshasakongen av Lanka. Hun satt fengslet i hagen Ashoka Vatika i Lanka inntil hun til sist ble reddet av Rama i en krig hvor Ravana ble drept. 

Sita beviste sin kyskhet ved å gjennomgå en ildprøve. Deretter reiste Rama og Sita tilbake til Ayodhya hvor de ble kronet som konge og dronning. Imidlertid forlot Rama den gravide Sita da en av hans undersåtter betvilte hennes kyskhet. I tilflukt i eremittbolig til Sage Valmiki fødte hun tvillingene Lava og Kusha. Etter at hennes sønner vokste opp og ble forent med sin far, vendte Sita tilbake til sin mor, Jordens livmor, for å unnslippe den grusomme verden etter å ha avslått å måtte gå gjennom ytterligere en prøve for å bevise sin kyskhet.

## Referanser
Høne (mytologi)

**Høne** (av norr. *Hœnir* eller *Hǿnir*) er en ås i norrøn mytologi og sønn av Bor. Høne skal overleve Ragnarok.

Ifølge Ynglingesagaen ble Høne sendt av æsene til vanene som gissel, som en del av en fredspakt etter krigen mellom æsene og vanene. Ved den avsluttende freden blir Høne og Mimer utvekslet som gisler mot Njord, Frøy og Kvase. Høne ble høvding for vanene.

Høne kalles også i poetiske omskrivninger for «den hurtige» eller «langfotede ås» og «Aur-kongen» *(Aurkonungr)*. Høne betegnes også som «Odins vakre følgesvenn».

Eddakvadet Voluspå forteller at det var Odin, Høne og Lodur som skapte de første menneskene, Ask og Embla ved å blåse liv i to tømmerstokker som kom hadde drevet i land på en strand. 

Høne og Lodur er muligens de samme figurene som Vilje og Ve, men dette er omstridt.

I eddadiktet *[[Reginsmål]]* tvang Reidmar, far til Fåvne, Regin og Oter, Odin, Høne og Loke til å gi seg en stor gullskatt siden de hadde tatt livet av Oter, men gullet er forbannet og det går dårlig med alle de framtidige eierne.

## Se også
* Tjatse
Tosentunnelen

**Tosentunnelen** er en tunnel på fylkesvei 76 i Brønnøy og Grane kommuner i Nordland. Tunnelen går gjennom Durmålstinden mellom Tosdalen i Brønnøy og Mosvasstjørnan i Grane. Tunnelen er  meter lang, og tunellgjennomslaget var sommeren 1986, offisielt ble den åpnet i juli 1987. Sammen med resten av Tosenveien ga Tosentunnelen fergefri veiforbindelse mellom E6 og Brønnøysund/Sømna.

Tosentunnelen var Nordlands lengste veitunnel da den ble åpnet. I dag er den 5. lengst i fylket, etter Toventunnelen, Korgfjelltunnelen, Steigentunnelen og Svartistunnelen.

## Se også
*Veitunneler i Norge

## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@416302,7241811,10/vegobjekt:89199280:58b02c:67)
* NRK: Ti år uten brannøvelse i Tosentunnelen
* The World's Longest Tunnel Page
Idas sommervise

***Idas sommervise*** (svensk *Idas sommarvisa*, også kalt *Jag gör så att blommorna blommar* og *Du skal inte tro det blir sommar*) en svensk barnesang fra 1973 av Astrid Lindgren og Georg Riedel. 

Sangen ble skrevet til den svenske familiefilmen *[[Emil og griseknoen]]* fra 1973 der den synges av Emils lillesøster Ida, som ble spilt av Lena Wisborg (født 1965), synger sangen. Sangen har tre vers.

Sammen med *[[Den blomstertid nu kommer]]* er *Idas sommervise* en populær sommeravslutningssang i svenske skoler.
## Referanser
Stian

**Stian** er et mannsnavn som kommer av norrønt Stígandr som betyr «vandreren, vandringsmann» eller «går med lange steg». Det var opprinnelig et tilnavn. Navnet har samme betydning som Stig. 

## Utbredelse
Stian er kjent som fornavn i Norge siden 1300-tallet. Navnet er lite brukt utenfor Norge.

Stian var blant de mest populære navnene på norske guttebarn i perioden ca. 1970&ndash;2000.

|}

## Kjente personer med navnet
* Stian Hole (1969&ndash;), norsk grafisk designer, illustratør og barnebokforfatter
* Stian Carstensen (1971&ndash;), norsk musiker
* Stian Bromark (1972&ndash;), journalist, litteraturkritiker, oversetter og forlagsredaktør
* Stian Heimlund Skjæveland (1973&ndash;), norsk kunstner
* Stian M. Landgaard (1978&ndash;), norsk forfatter
* Stian Barsnes-Simonsen (1979&ndash;), norsk skuespiller og programleder
* Stian Sørlie (1982&ndash;), norsk bilsportsutøver
* Stian Thorbjørnsen (1982–), norsk artist og låtskriver
* Stian Blipp (1990–), norsk programleder
* Stian Ringstad (1991–), norsk fotballspiller

## Referanser


## Eksterne lenker
*
Kalviktunnelen

**Kalviktunnelen** er en tunnel på europavei 6 i Sørfold kommune i Nordland. Tunnelen går mellom Aspfjorden og Ytter-Kalvika i Leirfjorden. Tunnelen er 2700 meter lang, og den ble åpnet 20. juni 1966. Kalviktunnelen er den lengste av tunnelene mellom Fauske og det tidligere fergeleiet på Sommerset, og den nest lengste av alle tunnelene mellom Mo i Rana og Narvik.

## Historie
Kalviktunnelen var Nordlands lengste veitunnel da den ble åpnet. Tunnelen er i dag modernisert og har langt bedre lys enn den hadde de første årene.

Tunnelen ble påbegynt under andre verdenskrig, og var ment som en av jernbanetunnelene langs Polarbanen. Den hadde opprinnelig navnet Espenes tunnel, og ved krigens slutt var den nesten gjennomdrevet. Det ble tatt ut til sammen  meter stoll.

En ny tunnel kalt Rismålsheitunnelen (8,3 km) bygges under perioden 2025-2031, som skal erstatte E6 gjennom Kalviktunnelen. Kalviktunnelen og flere andre tunneler har kun 5,5 meter dekkebredde og det gjør det svært for to lastebiler å møtes. Det er også maks høyde på 4,2 meter. Dette bryter mot FN:s regler for europaveier som krever minst 7 meter dekkebredde og tillatt høyde på kjøretøy på 4,5 meter. De har også problemer med tunnelsikkerhet.

## Trafikkutvikling
Årsdøgntrafikken i tunnelen siden 2008.

## Referanser
Løvhjort

**Løvhjort** (*Muntiacus putaoensis*) eller **putaomuntjak** er et lite hjortedyr som ble oppdaget av biologen Alan Rabinowitz under en ekspedisjon til Hukawngdalen i Myanmar i 1997. Den regnes av mange som verdens minste ekte hjort, skjønt det er usikkert om pu hoat muntjaken fra Vietnam kan være like liten eller til og med mindre.

## Beskrivelse
Løvhjorten er et lite hjortedyr som veier omkring 11 kg og blir ca. 60-80 cm høy. Den har en kastanjebrun pels. Navnet har den fått etter de lokale beskrivelsene av dette dyret, i det disse forteller at den er så liten at den kan pakkes inn i et løvblad (Phrynium) for transport.

Løvhjorten lever i fjellregionene nordøst for Putao og sør for Nam Tamai, en sideelv til Mai Hka elven i Myanmar. Så vidt man vet finnes den kun i Myanmar, men den kan ha hatt en mye bredere utbredelse tidligere. Den trives helst i høyder på 450-600 moh, i beltet mellom regnskog og temperert skog. Den lever et liv i ensomhet utenom paringstiden. Kosten består for det meste av frukt.

Voksen løvhjort er både nattaktiv og dagaktiv. Det er kjent at kalven fødes i tett skog, der den blir til den kan følge med på moras vandringer.

## Annet
Arten er trolig svært truet, men var per november 2006 fortsatt ikke listet av IUCN. Den har imidlertid tradisjonelt vært jaktet med snare i de områder der den finnes, noe som sammen med tap av habitat er hovedårsaken årsaken til reduksjonen i utbredelse.

## Referanser


## Kilder
* Animal Info – Leaf Muntjac
## Eksterne lenker
*
Paul Messaris

**Socrates Paul Angelo Messaris** (født 1947 i Sør-Afrika, død desember 2018) var professor i visuell kommunikasjon ved Universitetet i Pennsylvania. Han har forsket på hvordan mennesket oppfatter forskjellige medier.

## Bøker
* *Visual Persuasion - The Role of Images in Advertising* (1997)
* *Visual Image, Mind and reality* (1994)

## Referanser
Junior Chamber International

**Junior Chamber International** (**JCI**) er en verdensomspennende organisasjon for unge ledere og gründere i alderen unge mennesker i alderen 18 år – 40 år. Organisasjonen har ca. 200&nbsp;000 medlemmer i ca. 80 land Et av de viktigste prinsippene i JCI er «One year to lead» – ethvert verv i JCI gjelder for ett år – dvs. at du har kun ett år å vise at du er god nok.

Internasjonale medlemmer er blant annet Kofi Annan og tidligere president i USA, John F. Kennedy.

JCI har utspring i St. Louis, USA, og ble etablert i Norge med JCI Norway i 1956 (JCI Oslo, assosiert med Oslo Handelsstands Forening). 

## Referanser


## Eksterne lenker
*
The End of Faith

***The End of Faith: Religion, Terror, and the Future of Reason*** er en religionskritisk bok av den amerikanske forfatteren Sam Harris.

Boken ble skrevet som en reaksjon på angrepene på World Trade Center 11. september 2001. Harris kritiserer i boken alle typer religiøs tro, med særlig fokus på politisk islam.

Boken ble først publisert i 2004 og kom i paperback året etter. I 2005 ble boken tildelt PEN/Martha Albrand-prisen for sakprosa. Den lå på The New York Times' bestselgerliste i 23 uker.

## Utgivelsesdetaljer
Boken har kommet ut i USA, Storbritannia, Italia, Nederland, Danmark, Tyskland, Hellas, Spania, Finland, Portugal, Sør-Korea, Israel, Brasil og Sverige.

Engelske utgaver:

* *The End of Faith: Religion, Terror, and the Future of Reason* (innbundet). W W Norton 2004. ISBN 0-393-03515-8
* *The End of Faith: Religion, Terror, and the Future of Reason* (paperback). Free Press 2005. ISBN 0-7432-6809-1

## Eksterne lenker
* 
* Utdrag fra første kapittel
* "Sam Harris –  The End of Faith" *Point of Inquiry*-intervju, 7. april 2006.
Antonello da Messina

**Antonello di Giovanni de Antonio** (født omkring 1430 i Messina, død 1479 samme sted), bedre kjent som **Antonello da Messina**, var en italiensk maler i ungrenessansen, virksom på Sicilia.

## Liv og verk
I Napoli så Antonello arbeider av nederlandske kunstnere og kan ha studert under Colantonio, hvis stil utgikk fra Jan van Eyck. Han lærte seg van Eycks måte å anvende oljefarge og oppnådde en følelsesmessig syntese mellom den nordlige og den italienske stilen. Da Antonello arbeidet i Venezia i 1475, overførte han denne kunnskapen til Giovanni Bellini og utøvde gjennom ham en stor innflytelse på den venetianske skolens utvikling.

### «Marias bebudelse»
I maleriet «Marias bebudelse», kanskje Sicilias mest berømte, brukte Antonello da Messina et redusert fargespektrum. Geometrien tyder på at han hadde studert Piero della Francescas formspråk.

## Referanser


## Eksterne lenker
*
Hennes

**Hennes** (nordsamisk: *Henánášši*) er en av bygdene på Hinnøya i Hadsel kommune i Vesterålen i Nordland. Fellesbetegnelsen for disse bygdene som består av Kaljord, Hennes, Kvitnes, Kvantoelv og Fiskfjord er , eller Hadsel innland, med en befolkning på om lag 350.

Hennes hadde 105 innbyggere per 2024.

## Næringsliv
Tidligere var jordbruk og sjøfart hovednæringer.

## Skole og sykehjem
Bygda har en barneskole – Strand skole – med undervisning på 1.–7. klassetrinn. I bygda finnes også et sykehjem.  

## Friluftsliv
På Hennes er det småbåthavn innenfor moloanlegg, og overnattingsmuligheter. En campingplass ble etablert i 2009.

Møysalen nasjonalpark ble åpnet i 2008. Letteste adkomst til Møysalen nasjonalpark er fra Hennes og Kaljord. Fra Hennes er det mulig å bestige fjellet Møysalen (1262 moh). 

## Referanser


## Eksterne lenker
Antoniazzo Romano

**Antoniazzo di Benedetto Aquili**, bedre kjent som **Antoniazzo Romano**, (født omkring 1430 i Roma, død 1508 i Roma) var en italiensk maler i ungrenessansen.

## Liv og verk

Antoniazzo var påvirket av Fra Angelicos og Benozzo Gozzolis maleri. Han samarbeidet med Domenico Ghirlandaio og Melozzo da Forli ved utsmykningen av Vatikanbiblioteket 1475-1481.

Antoniazzo har smykket flere av Romas kirker med fresker, blant annet «Bebudelsen» (1485) i *[[Santa Maria sopra Minerva]]* og «Korsnedtagelsen» (omkring 1490) i *Sant'Ambrogio della Massima*.

I 1468 utførte Antoniazzo og hans medhjelpere i klosteret *Tor de' Specchi* nedenfor Capitolium en serie fresker med scener fra sankt Francesca Romanas liv.

### Verk i Roma (utvalg)
* «Madonnaen og barnet med helgen og donatorer'' (omkring 1460) – Cappella di Sant'Agnese, Almo Collegio Capranica
* «Scener fra Sankt Francescas liv» (1468) – Monastero di Tor de' Specchi
* «Madonnaen og barnet» (omkring 1470) – San Nicola in Carcere
* «Madonnaen og barnet» (1476) – Oratorio di Santa Maria del Buon Aiuto
* «Bebudelsen» (1485) – Santa Maria sopra Minerva
* «Korsnedtagelsen» (omkring 1490) – Sant'Ambrogio della Massima

## Referanser


## Eksterne lenker
*
Norddal (bygd)

**Norddal** også omtalt som **Dalsbygda** er ei bygd i Fjord kommune i Møre og Romsdal. Den har om lag 150 innbyggere og nærmeste nabobygd er Eidsdal. Dalbunnen er relativt flat med tydelige terrasser.

Ved fjorden ligger Norddal kirke (Dale kirke) fra 1782. Her hviler ti av de 40 omkomne i Tafjordulykka som ble funnet. Dale kirke var inntil 1861 hovedkirke med prestegård for et prestegjeld som i tillegg til Norddal kommune også omfattet Sunnylven og Geiranger. Dale er den sentrale gården i bygda. Dale var navnet på skireidet for Indre Sunnmøre. På Dale ble det i perioder holdt ting for det området som nå er Norddal og Stranda kommuner. Et stede heter Tinghaugen. Det har vært flere gravhauger nederst i dalen. Ifølge Hans Strøm var det stor ring av steiner rundt en gressvoll.

En sidedal fra bygda leder opp til Herdalssetra, som er et reisemål og den siste seter i drift i kommunen. Dagens Herdalsseter hadde fast bosetning fra 1600 eller tidligere. I Herdalen er det en innsjø. Herdalen ligger innenfor Geiranger-Herdalen landskapsvernområde Som også inngår i Vestnorsk fjordlandskap på UNESCOs verdensarvliste.

Bygda fikk veiforbindelse til Eidsdal i 1958. Veiforbindelse til Tafjord over Herdalen har vært vurdert, på 1980-tallet ble det arbeidet for bro over fjorden til Fjøra/Valldal. Bygda fikk strøm fra Tafjord på 1920-tallet. Jordbærdyrking ble introdusert i Norddal (og Valldal) omkring 1900. Det har vært noen mindre trevare og byggevarebedrifter på stedet. Fra 1930 til 1979 ble det brutt olivin som blant annet ble levert til Bremanger smelteverk. På det meste brøt 25-30 mann 600 tonn olivin i døgnet. Olivinmassen ble lastet rett på båt.

Man har funnet 10 000 år gamle gjenstander, blant annet pilspisser og buestillinger, i Norddal. Disse har blitt funnet i Herdalen i nærheten av Herdalssætra.

## Referanser
Kjøkken

**Kjøkken** er en del av et hus brukt til å tilberede og oppbevar mat. Kjøkken kan være et eget rom eller et område i et større rom. Dette området brukes primært til å tilberede, oppbevare og tidvis også servere mat. Kjøkkenet er ofte dominert av benker og kjøkkenmaskiner. Kjøkken finnes som regel i alle bygninger hvor det er aktuelt å spise mat. Enkelte bygninger som en restaurant eller gatekjøkken tar utgangspunkt i kjøkkenet.

## Populære møbler
* Kjøkkeninnredning
* Kjøleskap
* Komfyr
* Oppvaskbenk
* Kjøkkenbenk
* Ventilator
* Kaffetrakter
* Oppvaskmaskin
* Microbølgeovn
* Brødrister

## Se også
* Sveitsisk kjøkkenstandard
* Svensk kjøkkenstandard, som siden har blitt europeisk kjøkkenstandard
* Tekjøkken
* Bad
* Stue
* Soverom
* Garasje
* Uthus
* Loft
* Gang
* Hus
The Ring (2002)

***The Ring*** er en amerikansk skrekkfilm fra 2002 basert på den japanske filmen *[[Ringu]]* fra 1998. Filmen er regissert av Gore Verbinski, og Naomi Watts og Martin Henderson spiller hovedrollene.

## Handling

Filmen handler om en videokassett som inneholder en grusom grøsserfilm på 2 minutter. Når man har sett den ringer telefonen, og en barnestemme hvisker «seven days» («syv dager»).

Rachels sønn har en kusine som fortalte ham at hun visste når hun skulle dø, på grunn av at hun hadde sett videokassetten sammen med kjæresten sin i en hytte. Rachel er journalist og nysgjerrig på sin nieses død, og drar ut til hytta der niesen så den beryktede videofilmen. Hun ser den selv og telefonen ringer. Rachel har plutselig bare syv dager på seg til å finne ut hvordan man kan slippe unna den grusomme døden man blir lovet på telefonen.

Rachel finner ut at jenta som ringer i telefonene er Samara Morgan, et lite barn på rundt 5-6 år som ble kastet i en brønn av moren sin fordi hun hadde drept noen. Hun sov heller aldri, og faren hatet henne. Rachel besøker den nå gamle faren, men han vil ikke avsløre noe, og begår selvmord slik at han slipper å høre om datteren sin.

## Skuespillere
* Naomi Watts som Rachel Keller
* David Dorfman som Aidan Keller
* Martin Henderson som Noah Clay
* Daveigh Chase som Samara Morgan
* Brian Cox som Richard Morgan
* Shannon Cochran som Anna Morgan
* Jane Alexander som Dr. Grasnik
* Lindsay Frost som Ruth Embry
* Amber Tamblyn som Katherine Embry
* Rachael Bella som Rebecca Kotler
* Pauley Perrette som Beth
* Sara Rue som en barnepasser.
* Adam Brody som Kellen 
* Michael Spound som Dave Embry.

## Eksterne lenker
* 
*
Liste over britiske flagg

**Listen over britiske flagg** omfatter nåværende og historiske flagg brukt i Det forente kongerike Storbritannia og Nord-Irland og landets kronkolonier. 

## Nasjonalflagg

## Handels- og militærflagg

## Kongelige flagg
### Kong Charles III

### Prinsen av Wales' flagg

### Andre medlemmer av kongefamilien

### Andre

## Militære flagg

## Myndigheter

## Kirkelige

## Diplomatiske flagg

## Kanaløyene

## Man

## Oversjøiske territorier

## Grevskaper

### Yorkshires tredinger

## Regioner

## Andre

## Historiske flagg
### Nasjonalflagg og handelsflagg

### Kongeflagg

### Andre

## Eksterne lenker

* The Flag Institute
* World Flag Database
* Royal.gov.uk- The Union Flag
* UK Department of Culture- Ceremonial and Flag Flying
Soverom

**Soverom** eller **soveværelse** er et værelse i en bolig der beboernes senger er plassert og som hovedsakelig brukes til å sove i. 

I store hus og leiligheter er det flere soveværelser, ofte ett til hver person i husstanden bortsett fra det voksne paret som har en dobbeltseng og deler sitt. Soverommet brukes først og fremst til hvile og søvn gjennom natta, men også til oppbevaring av sengetøy, klær og personlig utstyr og garderobe. Soverommene inneholder derfor i tillegg til senger også klesskap, kommoder, nattbord og eventuelt toalettbord med speil for personlig stell. Barns soverom brukes ofte som deres personlige oppholdsrom, såkalt barnerom, og kan inneholde leksepult, leketøy og annet. 

I mindre boliger, leiligheter og hybler er det ofte ikke egne soveværelser. Der sover beboerne som regel i oppholdsrommet. I større hus kan det være egne toaletter og baderom tilknyttet hvert soverom. Hotellrom er vanligvis soverom supplert med garderobeskap, TV, skrivebord og lenestol samt baderom med dusj og toalett. 

## Norske soverom
Soverom har en relativt kort historie blant mennesker med vanlig boligstandard i Norge. På slutten av 1800-tallet hadde de fleste familier i arbeiderklassen i Norge kun ett rom til disposisjon. Hele familien sov på madrasser på gulvet om natten og disse ble lagret i en seng på dagtid. Gradvis frem mot andre verdenskrig fikk boligene to rom og kjøkken - og ett av rommene kunne brukes som felles soverom for familien. Treromsleiligheter kom etterhvert i produksjon etter krigen, og da ble ett av rommene gjerne barneværelse som alle barna i en familie måtte dele. Egne rom for hvert barn ble ikke vanlig i Norge før på 1980-tallet.

## Galleri

Arrest.jpg|Glattcelle med betonggulv, madrass og toalett fra politiarresten i Grimstad.
2004-05-27-YtsteSkotet112.JPG|Gammel stue med uttrekksseng fra gården Ytste Skotet i Storfjorden i Sykkylven i Møre og Romsdal. 
A Norse Interior, Shewing French Influence.jpg|Norsk stue fra omkring 1700 med tømmervegger, fastmonterte sengeplasser og stoler av nederlandsk type.


## Se også
* Sovesal
* Hotellrom
* Barnerom
* Seng

## Referanser


## Eksterne lenker
*
Melatonin

**Melatonin** er kroppens søvnhormon. 
Melatonin dannes av serotonin og skilles ut av epifysen, også kalt konglekjertelen eller pinealkjertelen. Denne utskillelsen skjer under mørke; melatonin kalles også for mørkehormonet. Når lys treffer øynene, brytes melatoninet i blodet ned og utskillelsen stanser. Melatonin er sagt å ha en effekt på såkalte vinterdepresjoner da utskillelsen av melatonin varer i flere timer om vinteren enn om sommeren, og dette kan medføre trøtthet og slapphet. Enkel behandling med lys, til rette tidspunkt, kan motvirke dette, ved at melatonin da brytes ned. 

Melatonin har i tillegg en virkning som antioksidant, og forsterker immunsystemet ved å øke produksjonen av hvite blodlegemer, såkalte T-celler. Melatonin har også innflytelse på sexlyst hos noen dyrearter. Hos dyr som reproduserer om sommeren, har melatonin en hindrende (inhiberende) effekt på utskillelsen av LH og FSH fra adenohypofysen, slik at sexlysten reduseres. For dyr som reproduserer om vinteren, er effekten motsatt.

Hormonet ble først isolert av professor Aaron B. Lerner ved Yale i 1958.

Melatoninreseptorer synes å være viktig i mekanismer for læring og hukommelse hos mus, og melatonin kan endre elektrofysiologiske prosesser knyttet til hukommelse, slik som langsiktig potensering (LTP). 

## Melatonin som medikament
Melatonin brukes for behandling av kroniske søvnproblemer og for blinde, i behandling av døgnrytmeforstyrrelser, ofte i kombinasjon med lysterapi.

Melatonin er i mange land et håndkjøpspreparat (eks. USA Finland, Canada, og Norge). I Norge er det tillatt som kosttilskudd med doser som inneholder maks 1mg. Det fås også på resept i doser (oftest 2 til 5mg. depottabletter).

## Virkning av Melatonin på menneskekroppen
Melatonin virker ved å aktivere melatoninreseptorer, såkalte M1-, M2-og M3-reseptorer.  Spesielt M1 og M2-reseptorer er viktige.

Melatonin som medisin kan enten forsinke eller forlenge døgnrytmen avhengig av når på døgnet man tar hormonet. Melatonin hemmer noradrenalin, om man legger seg etter å ha tatt medikamentet. 

Størst effekt oppnås når dosen gis omtrent 6 timer før vanlig leggetid, mens inntak om natten eller om morgenen kan flytte døgnrytmen.

Flere studier antyder at melatonin kan lindre symptomene på jetlag  og søvnvansker. 

Forskning kan tyde på at melatonin hjelper for flere former av hodepine, som for eksempel den alvorlige hjernelidelsen klasehodepine og migrene.

## Melatonin i planter
Melatonin har blitt identifisert i mange planter, inkludert matrem (*Tanacetum parthenium*), og prikkperikum (*Hypericum perforatum*).

## Referanser




## Eksterne lenker
* PMID 16203090
Stue

**Stue** er et oppholdsrom i et større bolighus.

## Stuer som rom i større våningshus

På herregårder og blant velstående borgere i byene ble det oppført våningshus som kunne være langt større enn vanlig på landsbygda, og som kunne avvike betydelig fra lokal byggeskikk, ofte påvirket av forbilder i utlandet. I slike miljøer ble det etter hvert innført mer differensierte husplaner med separate rom for mange formål. Det ble tidlig utskilt egne kjøkken, og senere kom også spisestuer og soverom. Mange rom fikk sammensatte betegnelser med -stue eller -kammer som siste ledd, for eksempel *ammestue* og *fruerstue*.

Hustypene i øvre samfunnsskikt påvirket også folkelige byggeskikker i by og bygd, og i løpet av 1800-årene ble det også på bygdene vanlig å bygge større hus med differensierte planer. Mange funksjoner ble da flyttet ut av stuerommet som tidligere hadde vært «allrom» for opphold, matlagning, måltider, hvile, sosialt samvær og søvn. 

I borgerlige miljøer ble stuerommene ytterligere differensiert etter formål, og i fornemme hus eller leiligheter kunne det finnes mange stuer på rad, med navn som *spisestue*, *dagligstue*, *hagestue* og *herreværelse* eller *røkeværelse*. Det viktigste oppholdsrommet kunne bli kalt *salong*, et navn som fremdeles er mye brukt, ikke minst som betegnelse på det settet av møbler som er vanlig i stuer. 

Stuen er i dag et rom i nesten alle hus, og den er blitt husets samlingsted hvor sosiale aktiviteter foregår. I økende grad blir funksjoner som i nær fortid hørte til i egne rom nå lagt til stuen, som av og til kalles «allrom» med et ord lånt fra svensk. Særlig i mindre leiligheter i byene blir kjøkken og spiseplass integrert i stuerommet. 

I hus og leiligheter med god plass kan det fortsatt finnes mange typer stuer:

*Dagligstue
*Spisestue, gjerne utstyrt med spisebord
*TV-stue, gjerne utstyrt med mediasenter
*Peisestue
*Kjellerstue
*Lekestue

Navnene henger sammen med disse stuetypenes funksjon. For eksempel dominerer TV-apparatet i TV-stuen osv. Imidlertid har ikke alle bygninger areal nok til mange typer, og mange må greie seg med én stue.

## Populære møbler til stuen
* Bord (f.eks. spisebord)
* Sofa
* Lys
* Peis
* Stereoanlegg
* TV, videospiller, DVD-spiller

## Se også
* Mediarom

## Eksterne lenker
*
Bergen-Hardanger Billag

**Bergen-Hardanger Billag AS** (BHB), også kjent som «Hardangerbilane» og «Blåbilane», ble startet i 1933, etter at vegen mellom Tunes og Trengereid ble åpnet.

## NSB som hovedaksjonær
NSB var hovedaksjonær i BHB og hadde 66 prosent av aksjene. NSB stilte også verkstedslokaler på Kronstad i Bergen til rådighet for selskapet. BHB sine busser hadde holdeplass ved Grand Hotel Terminus fram til Bergen busstasjon ble tatt i bruk.

## Tidlig fase
Selskapet drev personbilruter på strekningen Bergen – Arna – Samnanger – Kvamskogen – Norheimsund, i alt 116 km med sideruter. Et annet selskap, Bilgodsruta Bergen-Hardanger hadde hånd om godstrafikken på strekningen i samarbeid med Hardanger Sunnhordlandske Dampskipsselskap.

BHB hadde det første året fire busser i drift. I 1940 hadde det blitt 14 vogner, det samme i 1945, men bare ni vogner var i helt i driftsmessig stand. I 1952 hadde selskapet 21 vogner i drift, og nå hadde de første dieseldrevne vogner kommet i drift.

## Sluttfase og avvikling
I 1977 var Bergen-Hardanger Billag AS med på å stifte Bergen-Hardanger-Voss Billag (BHV) sammen med selskapene Voss-Stalheim-Gudvangen Automobillag og Bergen-Dale-Voss Billag. Det nye ruteselskapet overtok konsesjonene og videreførte driften som ett selskap, mens de gamle selskapene fortsatte å eksistere som eiere av BHV. Det var 1. januar 1978 at BHV overtok driften fra de tidligere selskapene.

## Litteratur
Sundal, A. G. (1954). Norges rutebileieres forbund, Avdeling Bergen og Hordaland gjennom 25 år. Bergen: NRF.

## Referanser
Fourier

**Fourier** kan vise til
* Jean Baptiste Joseph Fourier, fransk matematiker
* Fourieranalyse
* Fouriertransformasjon
* Diskrete Fouriertransformasjon
* Rask Fouriertransformasjon
Baciccia

**Giovanni Battista Gaulli** (født 8. mai 1639 i Genova, død 2. april 1709 i Roma), bedre kjent som **Baciccia**, var en italiensk maler.

## Liv og verk

Baciccia var en av den italienske barokkens fremste portrett- og dekorasjonsmalere. Hans stil var påvirket av Rubens og van Dyck. Han var Berninis kollega, virksom i Roma, hvor han skapte interiører som var *[[trompe l'oeil]]*-mesterverk, for eksempel taket i kirken *[[Il Gesù]]* (1668–1683).

## Referanser


## Eksterne lenker
*
Giuseppe Arcimboldo

**Giuseppe Arcimboldo** (også stavet **Arcimboldi**; født 1527 i Milano, Italia, død 11. juli 1593 samme sted) var en italiensk arkitekt, ingeniør og maler som er mest kjent for å ha malt fantasifulle «portretter» bygd opp av objekter som frukt, grønnsaker, blomster, fisk og bøker. Han malte gjenstandene arrangert som stillebener slik at de formet hoder som i et fikserbilde. Delene er symbolske for helheten. *«Il Bibliotecario»* er eksempelvis bygget opp av bøker, og *«Flora»* av blomster. På denne måten har han bygget opp serien *Årstidene* og serien *Elementene*. Arcimboldo var et renessansemenneske som like gjerne egnet seg til skulptur, vitenskap, arkitektur og klesformgiving, som til maleri. I 1562 ble han hoffportrettøren til den tysk-romerske keiseren Maximilian II og senere også til hans sønn Rudolf II.

## Biografi
Arcimboldo ble født i Milano, som sønn av en maler som jobbet ved Duomo di Milano. Han er kjent som formgiver av serien *Historier av Katarina av Alexandria*, glassmaleriene i Duomo. I 1556 arbeidet han med Giuseppe Meda i utførelsen av freskene i Monza-katedralen.

I 1562 ble han hoffportrettisten til Maximilian II i Habsburghoffet i Wien, og senere, til sønnen Rudolf II ved hoffet i Praha. Begge skal ha likt Arcimboldos usedvanlige portretter.

Han var også hoffdekoratør, kostymedesigner og kunstekspert. Hans stil, tidlig pre-surrealistisk portrettskildring, ble mye kopiert av hans samtidige, noe som gjorde det vanskelig til tider å skjelne hans verk fra etterlignere. Arcimboldos verk har blitt alt annet enn glemt.

Mange av hans verker ble stjålet fra Rudolf IIs samlinger av svenske plyndrere i Praha i 1648 under tredveårskrigen, etter en ordre fra Christina av Sverige.

Hans verk finnes i Wiens *[[Kunsthistorisches Museum]]* og *[[Habsburg Schloss Ambras]]* i Innsbruck, *[[Louvre]]* i Paris, så vel som tallrike muséer i Sverige. I Italia finnes flere av hans verker i Cremona, Brescia og *[[Uffizi]]* i Firenze. *[[Wadsworth Atheneum]]* i Hartford, Connecticut, *[[Denver Art Museum]]* i Denver, Colorado og *Candie Museum* i Guernsey innehar også deler av hans arbeider.

## Galleri

Fil:Arcimboldo - Les saisons - L'hiver.jpg|«Vinter», 1573, *Musée du Louvre*, Paris
Fil:Arcimboldo - Les saisons - Le printemps - Sans cadre.jpg|«Vår», 1573, *Musée du Louvre*, Paris
Fil:Arcimboldo - Les saisons - L'été.jpg|«Sommer», 1573, olje på lerret, *Musée du Louvre*, Paris
Fil:Arcimboldo - Les saisons - L'automne.jpg|«Høst», 1573, olje på lerret, *Musée du Louvre*, Paris

## Referanser


## Eksterne lenker
*
Vila Velha

**Vila Velha** er en kystby og kommune i delstaten Espírito Santo i sørøstregionen av Brasil. Byen ligger cirka én mil fra Vitória, som er hovedstad i delstaten. Vila Velha dekker et område på rundt 211 kvadratkilometer.

Vila Velha er en del av det større Vitória metropolitan-området. I nord ligger Vitória, i vest Cariacica og Viana, i sør Guarapari og i øst Atlanterhavet.

Blant selskaper i området kan nevnes Garoto, en av Brasils største sjokoladefabrikker.

## Historie
Vila Velha er den eldste byen i Espírito Santo, grunnlagt den 23. mai 1535. Opprinnelig ble byen kalt Vila do Espírito Santo. Grunnleggeren het Vasco Fernandes Coutinho. Byen ble delstatens hovedstad, en tittel den senere mistet. Coutinho, eier av Espírito Santo-kolonien, måtte reise tilbake til Portugal rundt år 1550 for å engasjere flere kolonister, noe det var mangel av.

På veien tilbake oppsto det problemer med å holde orden blant kolonistene, slavene og indianerne. Coutinho dro til Vitória-øya, og grunnla her den nåværende hovedstaden Vitória. Vila Velha ble da til en stille landsby, noe den forble inntil ganske nylig. År 1828 bodde det bare 1250 mennesker i Vila Velha.  I dag er byen den største i delstaten, men dette har også medført sosiale problemer som kriminalitet.

## Referanser


## Eksterne lenker
*
Terrassedynamikk

**Terrassedynamikk** er et musikalsk begrep som brukes når dynamikken i et musikalsk verk endrer seg mellom sterkt og svakt mellom to satser eller ved repetisjon. Terrassedynamikk ble først tatt skikkelig i bruk i barokken.
Fest

**Fest**, **gjestebud** eller **gilde** er ord som brukes om feiringer og glade sammenkomster av forskjellige typer, men i særdeleshet om bryllup.

Ordene kan brukes om lystige lag og private sammenkomster, offentlige arrangementer, markeringer og glade tilstelninger av andre typer. Bruken omfatter derfor alt fra bursdagsfester, bryllupsfester og hjemmealenefester til festmiddager, juletrefester, høstfest, karnevalsfest, festdager, festivaler og festspill. Religiøse minnehøytider og kirkelige fester, for eksempel jul- og påskefeiringene, inngår også i ordbruken.

Fellesnevneren er at det som skjer ikke er hverdagslige begivenheter. I de fleste tilfeller er det en sjelden, men gjentakende anledning med preg av glede og kanskje litt høytidelighet i begynnelsen. Det hører ofte forberedelser til, ofte med en festkomité i arbeide.

## Historie

Ordet *fest* er etymologisk i slekt med *[[ferie]]*. Begge ordene kommer av latin *fas* (= hellig, ukrenkelig), som gav navn til festdagene, som den romerske kalenderen rommet minst 180 av i året. Romernes tradisjoner for gjestebud ble trolig også spredt til resten av Europa og Skandinavia. I romertiden begynte folk i Norge å spise brød, en skikk som kom fra Romerriket. Flere typer gjenstander ment til bruk under fester ble også importert fra romerne, blant annet begre av glass og bronse.

Før i tiden kunne det være mange tradisjoner omkring festlighetene. I gamledager kunne større festligheter vare i flere dager, eksempelvis bryllup. I slike sammenhenger ble den første dagen, den dagen gjestebudet kom, gjerne kalt *gjestebudsdagen*. I Hol i Hallingdal var det tradisjon med å servere gjestene småmat til middag på denne dagen.

I norrøn tid var fester ofte nervepirrende, og folk var konstant på vakt for hva som kan skje. Gjestebud i middelalderen skiller seg fra moderne fester på ett avgjørende punkt: De var ikke private sammenkomster, men en viktig politisk arena i en tid der det ikke var noe klart skille mellom privat og offentlig. Skaldene hadde ansvaret for underholdningen. Fester i middelalderen blir ofte beskrevet både i skaldekvad og i norrøne sagaer.


Fil:Agape feast 03.jpg|Tidligkristen freske av en agape-fest i en katakombe i Roma.
Fil:Jan Havicksz. Steen - Het vrolijke huisgezin - Google Art Project.jpg|Fest, av Jan Steen
Fil:Isaac Elias A party 1629.jpg|Isaac Elias,  Fest med musikk, 1629
Fil:Pieter Brueghel the Younger - Peasants Making Merry outside a Tavern 'The Swan' - WGA03623.jpg|Fest i puben "Svanen", av Pieter Brueghel den yngre


## Se også
* Bakkanal
* Bankett
* Blot
* Festival
* Galla
* Høytid

## Referanser


## Eksterne lenker
* 
* Gjestebud, artikkel hos Store norske leksikon
* Gjestebudet, artikkel hos Norgeshistorie.no
Svartistunnelen

**Svartistunnelen** er en veitunnel i Meløy kommune i Nordland. Tunnelen er en del av fylkesvei 17. Den er 7&nbsp;624 meter lang, åpnet i 1986 og går mellom Kilvik og Fykanvatnet under en arm av isbreen Svartisen.

Det er forbud mot fotgjengere og syklister i Svartistunnelen. Alternativ rute for syklister er ferge mellom Vassdalsvik og Ørnes. Forbudet skyldes fare for gass i tunnelen. Fergestrekningen mellom Vassdalsvik og Ørnes var del av fylkevei 17 før tunnelen ble åpnet.

Svartistunnelen var Norges lengste veitunnel da den ble åpnet. I dag er den 4. lengst i Nordland, etter Toventunnelen,  Korgfjelltunnelen og Steigentunnelen.

Tunnelen ble som den første i Norge laget med bruk av en fullprofilmaskin med en diameter på 6,25 meter. Det gjør den for smal til å ha midtlinje. Dette gjør tunnelen til lite oversiktlig og vanskelig å holde seg på sin side.

I likhet med mange andre tunneler i Norge er Svartistunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Se også
* Fykantunnelen
* Glomfjordtunnelen
* Veitunneler i Norge

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@455065,7409603,10/vegobjekt:89201351:58b02c:67)
* Bilde av Nordøstinnslaget.
* Avisa Nordland: Omkom i tunnelkrasj i Meløy
* The World's Longest Tunnel Page 
* Avisa Nordland: Lettere skadd i tunnelkollisjon
William Hogarth

**William Hogarth** (1697–1764) var en engelsk maler og grafiker. Han var en satirisk kunstner i opposisjon til borgerskapet og kapitalismen. 

## Liv
Han var sønnen av en fattig skolelærer og lærebokforfatter. William Hogarth ble født i Bartholomew Close i London 10. november 1697. I sin ungdom ble han satt i lære av gravøren Ellis Gamble i Leicester Fields, hvor han lærte å gravere visittkort og lignende. Unge William hadde også betydelig interesse for gatelivet i metropolen og markedene i London, og moret seg ved å lage skisser av skikkelsene han så. Hans far, som hadde åpnet et kaffehus i St John's Gate, ble satt i fengsel for gjeld i Fleet Prison i fem år. Hogarth snakket aldri om hendelsen. Innen april 1720 var han gravør, og graverte i begynnelsen våpenskjold, med mer. 

I 1727 ble han ansatt av Joshua Morris for å forberede en utforming for *Element of Earth*. Men Morris, som hadde hørt at han var gravør, og ikke maler, avslo arbeidet da det ble ferdig. Det førte til at Hogarth saksøkte ham, han ville tross alt tjene for arbeidet, i Westminster Court, hvor han, den 28. mai 1728, vant saken. 

Den 23. mars 1729 giftet han seg med Jane Thornhill, datter av kunstneren James Thornhill.

Hogarth døde i London 26. oktober 1764, og ble begravet i St. Nikolas Kirkegård i Chiswick Mall i Chiswick, London. Hans venn, skuespilleren David Garrick skrev inskripsjonen på hans gravsten.

## Læretid
Hogarth gikk i lære til gullsmed og lærte der gravering. Han ble utdannet som maler ved St. Martin's Lane-akademiet, som han selv drev i perioden 1735&ndash;1755.

## Virke

I 1731 begynte han med satiriske fremstillinger han kalte «moderne moralske emner», som parodierte samtiden. Den første av disse, «En hores liv» (1731&ndash;1732), var en umiddelbar suksess, og fremstillingene, som først ble malt, ble senere gjengitt som trykk.

På grunn av trykkenes popularitet og mange piratkopier ble det vedtatt en opphavsrettsbeskyttelseslov som ble oppkalt etter ham.

I traktaten *Analyse av skjønnheten* (Analysis of Beauty), 1753 gjorde han rede for sine kunstteoretiske ideer. Etter Hogarths syn, var et bildes skjønnhet gitt av dets evne til å gjengi naturens mangfold.

Stanley Kubrick brukte Hogarths bilder som inspirasjon ved utforming av *[[Barry Lyndon]]*.

## Verker

* *En hores liv* (A Harlot's Progress), 1731&ndash;32
* *En libertiners liv* (A Rake's Progress), 1735, Soane Museum, London
* *Ekteskap på moten* (Marriage à la Mode), 1743&ndash;1745, National Gallery, London
* *Selvportrett med hund*, 1745, Tate Gallery, London
* *Hogarths tjenerskap*, 1757, Tate Gallery, London

## Referanser


## Kilder
* *Dreyers kunstleksikon*, Dreyers forlag, 1990, 5. bind, p. 144f.

## Eksterne lenker
* 
* 130 bilder fra Wales' Universitet